Andrew Wommack inspireerib sind tänases saates
sirutuma välja tervenemise poole, mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Peagi aga Andrew isiklikult.
Tere tulemast taas me saatesse!
Jätkan õpetust teemal: "Jumal tahab, et oleksid terve",
tutvustades neid tõdesid edasi ka järgmisel korral.
Olen ka varasemalt öelnud,
et olen sellest seeriast väga vaimustatud.
Väga vähesed on täiesti kindlad Jumala tahtes, et nad oleksid terved.
Peaaegu kõik usuvad, et Jumal võib tervendada.
Kuna ta on Jumal, võib Ta ju teha, mida iagnes soovib.
Nii ütlevadki inimesed vahel, et Jumal võib tervendada.
Kristuse Ihus on ka väike osa neid,
kes õpetab et Jumal tahab, et oleksime haiged.
Õnneks on selliseid üsna vähe.
Isegi inimesed, kes pole uuestisündinud,
palvetavad lootusetutes olukordades, et Jumal tervendaks nad.
Kuid vaid vähesed on veendunud, et Jumal tõesti ka teeb seda.
Mina aga usun,
et tervenemise kogemiseks on ülimalt oluline
mitte vaid uskuda, et Ta saab sind tervendada,
aga et Ta ka soovib seda teha.
Järgmine samm aga oleks öelda, et Jumal on sind juba tervendanud,
pannes sinusse selle väe
ja andes sulle meelevalla ning jõu, et seda vabastada.
Need on radikaalsed väited.
Rääkisin ühe pastoriga, kes ütles, et olen liiga radikaalne.
Tema ei ütleks kunagi midagi sellist.
Ütlesin, et ainult need, kes õpetavad tervenemist radikaalselt,
näevad ka tervenemisi.
Need, kes ainult usuvad, et Jumal võib tervendada,
kuid neil pole mingit kindlust, et Jumal seda ka teeb,
ei näe palju terveks saamisi.
Vahel võib juhtuda midagi väikest ja te komistate tervenemise otsa.
Leiab ju pime kanagi vahel tera!
Kuid pean siinkohal silmas inimesi,
kes õpetavad teistele tervenemisest ja korraldavad tervenduskoosolekuid -
nad peavd olema radikaalsed.
Selles küsimuses ei saa kompromisse teha.
1. Johannese 5:14-15:
"Ja see ongi see julgus, mis meil on tema ees,
et kui me midagi tema tahtmist mööda palume,
siis tema kuuleb meid.
Kuna me teame, et ta meid kuuleb, mida tahes me paluksime,
siis teame ka,
et meil on käes need palved, mis me oleme temalt palunud."
Seega, kui sa tead, et oled palunud vastavalt Jumala tahtele,
siis sa ka tead, et Ta kuuleb meid ja vastab me palvetele.
Paljud võivad küsida: "Kuidas teada, mis on Jumala tahe?"
Sa leiad Jumala tahte Piiblist.
Olen mitu nädalat õpetanud ja püüdnud näidata Pühakirjast,
et Jumala tahe on tervendada inimesi.
Inimesed, kellel on eelarvamus ja kindel arusaam tervenemise kohta,
on rünnanud Jumala Sõna
ja püüdnud veenda ka teisi selle mittetoimimises.
Kuid ma olen võtnud Jeesuse eeskujuks,
sest Tema "käis mööda maad head tehes
ja parandades kõiki kuradi poolt rõhutuid."
Jeesus ei teinud kunagi kedagi haigeks
ega keeldunud kunagi kedagi tervendamast.
Jeesus ei pannud kunagi haigusi inimeste peale,
otsekui püüdes neile midagi õpetada.
Seetõttu jätame palju kahtlast õpetust kõrvale,
sest Jeesus ise on täiuslik Jumala esindaja ja eeskuju.
Olen õpetanud Pauluse vaia kohta tema ihus,
mida religioon on valesti mõistnud
ja väitnud nagu Paulusel olnuks mingi haigus,
mida Jumal ei tervendanud.
Kuid see pole üldse see, mida Pühakiri õpetab.
Olen üritanud näidata Piiblist, et Jumala tahe on, et oleksid terve.
Olen õpetanud, et tervenemine toimib teatud seaduste alusel.
See ei sõltu Jumalast, kas inimene terveneb.
Jumal on juba andnud meile tervenemise.
Jumal on pannud sama väe, mis äratas Jeesuse üles surnuist,
iga uuestisündinud uskliku sisse.
Kuid see, kas see vägi tuleb sinust välja ja tervendab kellegi,
ei olene enam Jumalast, vaid sinust -
sellest, kas mõistad, kuidas ususeadused toimivad.
See on radikaalne väide,
mis läheb tänapäeval vastuollu paljude religioossete õpetustega.
Ma tean, et õpetan teisiti, kuid see ei tähenda, et see oleks vale.
Ka ei taha ma kiidelda ega end eriliselt esile tuua,
kuid ma proovin vasturääkijaid panna ümber mõtlema,
et nad aktsepteeriks seda õpetust.
Olen näinud tulemusi, mida enamus ei näe.
Mu oma poeg tõusis surnuist üles.
Olen näinud kolme inimest surnuist ellu ärkamas.
Mu elus on toiminud üleloomulik tervenemisvägi.
Sel nädalal tabas mind miski, mille osas ma ei tea, mis see oli
ja mind väga ei huvita ka.
Jäin nii nõrgaks ja kattusin külma higiga.
Olin uimane ja peaaegu minestasin.
Ärkasin öösel üles, et minna vannituppa,
kui kõik see mind äkitselt tabas.
Olin nii uimane ja minestamise äärel, et ei teinud esialgu midagi.
Kui aga lõpuks mõistsin, et see pole normaalne,
siis tõusin üles ja rääkisin selle vastu ja 5-minutiga oli mu seis normaalne.
Kogu see lugu kestis maksimaalselt 15 minutit
ja siis oli kõik jälle hästi.
Jah, ma kogen ka rünnakuid, kuid näen ka üleloomulikke tulemusi.
Paljud teist ei nõustu mu õpetusega ja te kritiseerite mind,
aga vaadake tulemusi, mis teil on - te olete koguaeg haiged
ja kui teid tabaks öine katsumus, valu, oht minestada, külm higi -
siis arvan, et see vaevaks teid nädalaid või kuid,
samas kui mul kestis see vaid lühikest aega.
Seni, kuni te ei saa paremaid tulemusi kui mina,
peaksite kaaluma oma seisukoha muutmist.
Võib-olla olen ma radikaalne, aga te olete jälle päris vagurad.
Nii soovitaks ma teilgi olla radikaalne.
Toon esile loo tervenemisest Markuse evangeeliums.
Näitan lihtsalt teatud seadusi, mis juhivad tervenemist.
Olen sellest rääkinud ka eelnevates saadetes.
Markuse 5:25-34: "Ja üks naine,
kes oli olnud kaksteist aastat veritõves
ning palju saanud kannatada arstide käes
ja ära kulutanud kõik, mis tal oli, ega olnud saanud mingit abi,
vaid pigem oli ta tõbi läinud halvemaks,
olles kuulnud lugusid Jeesusest,
läks rahvahulga seas ta selja taha ja puudutas tema kuube,
sest ta ütles: "Kui ma saaksin tema kuubegi puudutada,
siis ma paraneksin!"
Ja kohe kuivas ta vereläte
ja ta tundis oma ihus, et ta oli paranenud sellest hädast.
Ja Jeesus, tundes endamisi, et vägi oli temast välja läinud,
pööras kohe rahvahulga seas ümber ja küsis: "Kes puudutas mu rõivaid?"
Ja ta jüngrid ütlesid talle:
"Sa näed, et rahvahulk su ümber tungleb,
ja küsid veel: "Kes puudutas mind?"
Ent Jeesus vaatas ringi, et näha, kes seda oli teinud.
Aga naine, kes teadis, mis talle oli sündinud,
tuli kartes ja värisedes ning langes Jeesuse ette
ja rääkis talle kogu tõe.
Jeesus lausus aga talle: "Tütar, sinu usk on su päästnud,
mine rahuga ja ole terve oma vaevast!"
See on võrratu kirjakoht, kus on nii palju kirjas.
Räägin sellest kõigest järgmine kord lähemalt.
Kuid tooksin esile, et enamus inimesi, kui nad seda kirjakohta loevad,
usuvad, et Jeesus, olles Jumal, teadis kõike
ja ka seda naist, kes Teda puudutas.
Nii et Jeesuse küsimus: "Kes puudutas mu rõivaid?",
oli lihtsalt retooriline küsimus ja Ta kindlasti teadis vastust;
et Jeesus ei mõelnud oma küsimust tõsiselt
ja tahtis lihtsalt anda naisele võimaluse rääkida, mis oli juhtunud.
Kuid ma ei usu, et see nii on.
See võib olla raskesti mõistetav, aga Jeesus oli juba sündides Jumal.
Inglid laulsid: "...teile on täna sündinud Taaveti linnas Päästja,
kes on Issand Kristus." (Luuka 2:11)
Jeesus oli juba sündides Jumal.
Ühepäevane imik, kes oli inimeseks saanud Jumal.
Kuid Ta oli ka inimene ja Ta keha pidi kasvama.
Luuka 2:52 "Ja Jeesus kasvas tarkuses ja pikkuses ja armus
Jumala ja inimeste juures."
Jeesus kasvas füüsiliselt, aga ka vaimselt.
Jeesus ei tulnud üsast välja, teades, kuidas rääkida heebrea keelt.
Ka puudus tal elu esimesel päeval kontroll oma soolestiku üle.
Jeesus ei osanud algul kõndida.
Ta pidi õppima roomama, sööma, kõndima nagu me kõik.
Ja kuigi ma usun, et Jeesus oli vaimus Jumal,
oli Tal ka füüsiline keha.
See oli patuta, kuid siiski füüsiline, mis pidi kasvama ja arenema.
"Ja Jeesus kasvas tarkuses ja pikkuses..." (Luuka 2:52)
Jeesus pidi kasvama ka tarkuses.
Tema füüsiline aju pidi arenema ja Ta pidi õppima.
Nii usun ka, et kui Jeesus küsis, kes puudutas Ta riideid,
siis see polnud retooriline küsimus.
Ta ei küsinud seda selleks, et anda naisele võimalus rääkida.
Usun, et Ta tahtiski seda teada,
sest Ta ei teadnud, kes oli Teda puudutanud.
See naine ei tulnud kohe välja ja selleks olid ka omad põhjused.
Moosese seaduse järgi oli verejooksuga inimene roojane.
Kõik, mida seline inimene puutus või millel istus, sai roojaseks.
Nende puhastusreeglite tõttu
pidi inimene, kes oli ebapuhas, hüüdma avalikus kohas: "Ebapuhas!"
See oli vajalik, et inimesed teaksid, läheksid eest ega saaks ka rüvetatud.
Nii oli see naine suure rahvahulga seas,
kus ta puudutas paljusid hoolimata sellest, et oli ebapuhas.
Kui ta oleks paljastanud oma probleemi nende ees,
oleks ta võidud kividega surnuks visata.
Usun, et see oli ka põhjus, miks ta kahtles,
kas ikka tulla ja rääkida, mis oli juhtunud.
Kuid Jeesus tundis seda väge endast välja voolamas.
Võiksin sellest pikalt rääkida,
sest enamus inimesi pole kogenud Jumala väge endast läbi voolamas.
Kuid te võite seda tunda.
Võite edastada Jumala väge ka riidetükile (Ap 19:11-12).
Te võite tunda Jumala väge.
Jeesus tundis, et vägi oli Temast välja läinud.
Ta teadis, et keegi oli Teda puudutanud.
Jüngrid muidugi ütlesid: "Sa näed, et rahvahulk su ümber tungleb
ja kõik ju puutuvad Sind".
Sõna "tunglema" tähendab,
et inimesed üritasid sihilikult Temast kinni haarata,
et saada osa Tema väest.
Aga need inimesed ei puudutanud Teda usus.
See on hea näide seadustest, mis juhivad usku.
Need, kes on mu varasemaid saateid näinud,
mäletavad, et olen kasutanud elektri näidet.
Nii nagu on olemas loodusseadused,
nõnda on ka seadused, mis juhivad tervenemist.
Mõni inimene võib katsuda pinge all olevat juhet
ja mitte midagi ei juhtu, sest ta pole maaga ühenduses.
Näiteks linnud istuvad elektriliinide peal.
Linnud istuvad seal vabalt ega saa elektrilööki,
sest nad ei ole maandatud.
Aga kui inimene ronib postist üles ja haarab liinist kinni, kus lind istus,
siis ta saab löögi ja võib surra, sest ta on läbi posti maaga ühenduses
Seadused määravad, miks elekter läbib mõnda inimest
ja teist mitte.
Elektritootja ei vali inimesi, kes neile ei meeldi,
et nad saaksid särtsu.
Või see teine inimene meeldib ja tema ei saa särtsu.
Seal pole midagi isiklikku - vaid olemasolevad elektriseadused.
Samamoodi voolab Jumala vägi teatud seaduste alusel.
Paljud katsusid Jeesust - mitte juhuslikult, vaid teadlikult,
et saada osa Tema väest.
Kuid see vägi ei voolanud läbi nende, sest nad ei uskunud.
Aga see naine uskus.
Jeesus ütles: "Tütar, sinu usk on su päästnud."
Mitte Jeesuse usk, vaid selle naise usk.
Naine tegutses nii tugevas usus,
et kui ta Jeesuse kuube puudutas, siis vägi voolas temasse.
Sest on seadused, mis kontrollivad, kuidas Jumala võidmine voolab.
Kuulsin hiljuti teatud inimesi õpetamas juutide erinevatest palvekommetest,
öeldes, et tegelikult see naine katsus spetsiaalset riidest "palverõivast",
ja katsudes seda, sai osa kõikidest Jumala tõotustest.
Ma pole selles vallas piisavalt haritud, ütlemaks sellele "jah" või "ei",
aga arvan, et vahel inimesed sööbivad traditsioonidesse,
mis on ülipiibellikud.
Inimesed, kes ka mind kritiseerivad, öeldes:
"On olemas tõdesid, mis eksisteerivad ka väljaspool Piiblit".
Võimalik.
Nii pole mobiili ega telekat Piiblis mainitud,
aga ma kasutan neid ikkagi.
Aga ma ei raja oma õpetust ega jutlusi asjadele, mis on väljaspool Piiblit.
Nii olen kahtleval seisukohal juutide traditsioonidesse sööbimisest,
mis isegi ei ulatu Piibli kirjutamise algusaegadesse.
Need on uuemad juutide kombed, millega inimesed tõmbavad paralleele,
tuues esile häid tähelepanekuid.
Ma ei ole 100% selle vastu,
aga nad ei pane tähele üht suuremat asjaolu selles loos,
milleks on tõsiasi, et paljud puudutasid Jeesust,
aga vaid üks puudutas Teda usus.
Kui aga puudutad Teda usus, olles nö. "maandatud usus",
siis Jumala vägi voolab ja imed sünnivad.
Nii nagu, kui inimene puudutab pingestatud juhet,
olles maaga ühenduses, siis vool läbistab ihu.
Esimene mõte selles tekstis on see,
et kui Jeesus küsis, kes Teda puudutas,
siis Ta ei teadnud vastust.
See aga on väga kõnekas, sest ma üritan selgitada,
et see ei olene Jumalast, kas sa saad terveks või mitte.
Jeesus on juba maksnud su tervenemise eest.
Jumal on juba pannud sinusse sama väe,
mis äratas Jeesuse surnuist üles.
Jumal on juba teinud oma osa.
Nüüd pead sina vaid "ühendama juhtmed"
ja looma ühenduse,
et see vägi, mille Jumal on sinusse pannud,
saaks välja voolata.
See on sinu asi välja uurida, mis need seadused on.
Arvan, et see illustreerib väga hästi antud ideed,
sest Jeesus ei teadnud ette selle naise lugu.
Ta ei teadnud, et see naine oli 12 aastat haige olnud
ja oli oma verejooksu tõttu ebapuhas.
Ta ei mõelnud riskile, mida naine võttis,
kui tuli ebapuhtana rahva keskele ja võinuks seetõttu hukatud saada.
Jeesus tegi selle naise terveks, aga mitte tema liigutava loo tõttu.
Ei! Naine puudutas Jeesust, ilma et Jeesus oleks seda teadnud.
Ja kuna Jeesus ei teadnud, kes oli Teda puudutanud,
siis kindlasti ei teadnud Ta ka, kui püha või mittepüha see naine oli.
See vägi lihtsalt voolas,
sest see töötab teatud seaduste alusel.
Kui võtad pingestatud juhtme kätte, siis elektrifirma ei otsusta su üle,
kuidas elekter sinu suhtes toimib või ei toimi.
Lihtsalt on olemas elektrialased seadused.
Nii võib läbistav vool inimese isegi tappa.
On teatud seadused, mis valitsevad elektri toimimise üle.
Nii on ka seadusi, mis valitsevad Jumala tervendava väe üle,
nagu selles veritõbise naise loos,
kus vägi voolas Jeesusest välja ja Ta märkas seda.
Jah, Ta tundis, et see vägi läks välja,
aga Ta ei teadnud, kes oli Teda puudutanud.
Seetõttu ei teinud Ta tervendamise otsust selle põhjal,
kas inimene oli seda väärt või mitte.
Seda on väga oluline teada.
Usun, et meil on vaatajaid,
kes on palvetanud enda või kellegi teise pärast,
või kellegi pärast, kes isegi suri...
Sa tõesti uskusid, et Jumal tahab ta terveks teha
ja tegid kõik, mida teadsid, kuid ei saanud siiski õiget tulemust.
Nii on sul kiusatus olla haavatud ja solvunud Jumala peale.
Paljudel kordadel pole probleem ainult selles,
et keegi on kaotanud oma kalli lähedase.
Muidugi on sellega raske toime tulla.
Aga kui sulle kallis inimene hukkub autoõnnetuses,
mis lihtsalt juhtub ja millega sul pole mingit pistmist -
sind polnud seal üldse kohalgi...
Jah, sa igatseksid teda
ja vajaksid Jumala väge, et kurbuse ja leinaga toime tulla.
Kui aga keegi on olnud haige ja sa oled usus välja astunud,
kuulutades talle tervist Jeesuse nimel
ja see inimene suri ikkagi,
siis sa ei pea toime tulema
ainuüksi kaotuse ja sellest lähtuvate tunnetega,
aga ka küsimusega: "Jumal, ma ju palvetasin,
kogedes kindlalt, et Su tahe on seda inimest tervendada,
kuid see ei läinud nii."
Ja siis sa mõtled: "Mida ma valesti tegin?
Kukkusin täiega läbi!
Jumal, kas Sa pole rahul minuga?"
See kõik aga muudab asja veelgi valusamaks
ja inimestel on sellega väga raske toime tulla.
Kuid selles pole midagi isiklikku
ja küsimus pole Jumalas, kes keeldunuks inimest tervendamast.
Küsimus on seadustes, mis juhivad, kuidas Jumala vägi voolab.
Kui sa aga ei tea neid seadusi,
siis on ka selge, miks sa ei näe Jumala väge toimimas.
Sa ei näe selle inimese tervenemist.
See on vastanud paljudele mu küsimustele.
Olen seda lugu ka varem rääkinud,
aga oli üks tüdruk, kellega olin mitteametlikult kihlatud.
Kuid me käisime ja olime tõeliselt lähedased.
Ta vanemad ütlesid Red Cross'le, et oleme kihlatud,
mispeale lahkusin erandkorras Vietnamist
olles temaga, kui ta suri.
Me palvetasime
ja üritasime uskuda, et ta saab terveks.
Olime lausa nii kindlad selles,
mitte vaid uskudes Jumala võimesse tervendada,
aga ka Tema tahtesse tervendada.
Nii olime peale ta surma kaks tundi hotellitoas,
palvetades ja oodates, et Jumal äratab ta surnuist üles.
Kuniks arstid ähvardasid politsei kutsuda,
ajades meid sealt ära.
Arvasime isegi veel ta matustel, et ta ärkab surnuist üles,
kuid seda ei juhtunud.
Kogesin kõike seda sama, mida need inimesed,
kel on raske uskuda mu õpetust, et Jumal soovib meile alati tervist.
Kogesin igasugu mõtteid ja tundeid.
Üks asi aga, mis mind aitas, oli see, et ma lihtsalt teadsin,
et Jumal ei vedanud mind alt, vaid seal olid omad põhjused.
Nagu seadus, või mille osas me ei osanud seoseid luua.
Me lihtsalt ei mõistnud teatud asju.
Nii tegime eeldavasti teatud moel hoopis koostööd hingevaenlasega.
Täna, 40 aastat hiljem,
võiksin nimetada palju asju, mida toona valesti tegime.
Nii näiteks oli see tüdruk palunud Jumalalt vähki
ja lasta tal sellesse surra.
Küsid, miks peaks keegi midagi sellist paluma?
Tänu tolleaegsele religioossele õpetusele jne.
Sel on palju põhjuseid, miks see juhtus,
aga tol ajal ma ei teadnud neid.
Tegin kõik, mida suutsin ja teadsin.
Ja nii palju, kui ma tean,
andsid ka see tüdruk ja ta pere endast parima,
Uskusime nii hästi kui oskasime.
Kuid tänu Jumalale, et ma teadsin, et Ta ei vedanud mind alt!
Mäletan, kuidas ütlesin peale matust teistele,
et see polnud Jumala tahe.
Kõik teised ütlesid:
"See oli kindlasti Jumala tahe ja me ise eksisime.
Jumal ei tervenda alati, sest muidu poleks ta surnud".
Ütlesin, et see polnud Jumala tahe, aga nad ütlesid: "Mis mõttes?
Tahad öelda, et Jumalal polegi kontrolli kõige üle
või et Ta pole kõikvõimas?
Või et hingevaenlane võitis Jumalat?"
Ma ei teadnud midagi muud, kui ainult seda,
et Jumal ei tahtnud, et ta sureks.
Me suhetesse tekkisid lõhed,
sest inimesed arvasid, et ma halvustan Jumalat.
Kuid see polnud üldse nii!
Ütlesin vaid, et peab olema mingi põhjus või seadused,
millega peab arvestama ja tegema koostööd.
Me aga kukkusime läbi selles
ja mitte Jumal polnud see, kes põhjustas selle surma.
Sellest on saanud tõde mu jaoks.
Mul kulus peale kõige selle läbielamist 3 aastat,
enne kui hakkasin mõistma osasid neist seadustest,
mis juhivad tervenemist. ja kuidas need töötavad.
Kuid tänu Jumalale,
sest see teadmine hoidis mind kibestumast, alla andmast
ja pani edasi liikuma.
Paljud neist, kes olid selles olukorras,
on vaimselt endiselt samas kohas.
Nende vaimne kasv peatus,
sest nad üritasid, aga see polnud Jumala tahe.
Ja tänu suhtumisele "kunagi ei või teada mida Jumal teeb",
pole nad ka edasi liikunud.
See muudab su elu,
kui hakkad mõistma, et Jumal tahab sind tervendada
ja et on olemas seadused,
mis juhivad Ta tervendava väe voolamist või mitte.
Jätkan sel teemal järgmiselgi korral, aga tänaseks on me aeg läbi.
Julgustan sind kuulama ka me reklaame,
et saada teada, kuidas tellida endale mu materjale.
Andrew õpetus "Jumal tahab, et oleksid terve"
on saadaval raamatuna.
Kasuta tellides koodi T-330.
Sama materjal on saadaval ka õppematerjalina.
Kasuta tellides koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Võid tellida endale nii raamatu, õppematerjali kui ka CD või DVD,
mis kõik moodustavad kokku "Parema tervise paketi".
Paketis on kas CD või DVD, raamat, õppematerjal
ja DVD'd "Tervenemisteekonnad",
ja tervendus-piiblisalmidega CD.
Kogu pakett on tellitav Andrew Wommacki kodulehelt,
mis on nähtav ekraanil.
Neljas õpetus samast seeriast: "Ususeadused",
on samuti tellitav me kodulehe kaudu.
Kui sa ei suuda seda endale lubada,
siis Andrew ja ta partnerid pakuvad seda tasuta.
Ekraanil on Andrew Wommacki teenistuse kontaktandmeid.
Kodulehelt saab materjale tellida ööpäev läbi.
Loodame sinust kuulda juba täna!
Ühtlasi tahame jagada infot Andrew teenistuste kohta,
mille kohta leiad täpsemat infot Andrew kodulehelt
www.awme.net
Hetkel ekraanil kõlav reklaam puudutab kutset perelaagrisse,
mis toimus juba 2010. aastal.
Olen põnevil neist laagritest, kus käib alati palju rahvast.
Üritus kestab neli päeva.
Seal osaleb palju erinevaid külalisi ja külaliskõnelejaid.
Laagris on erinevaid majutusvõimalusi.
Rohkem infot leiate laagri kodulehelt, mida näete ekraanil.
See on hea üritus, millest osa võtta!
Täpsem info Andrew koosolekute kohta
on leitav ekraanil olevalt kodulehelt.
See piibliõpetaja alustas lihtsa sõnumiga
Jumala tingimusteta armastusest ja armust.
Tema ja ta naine tegid aastaid koopiaid õppesalvestistest.
Ta õpetas raadios ja jagas oma õpetusi sageli ka tasuta.
Aastaid hiljem vajati väiksemat maja mõne vabatahtliku ja töötaja jaoks.
Teenistus kasvas palju suuremaks.
Järgmine 1300 m2 hoone jäi liiga väikeseks,
kui Piiblikool ja teleteenistus said alguse.
Täna on juba 10 000 m2 hoone jäämas väikeseks.
Ostetud on 60 ha maad, et edasi kasvades ära mahtuda,
aga sõnum on ikka sama.
See on evangeeliumi tõde.
Täpsem info kõige selle kohta on leitav Andrew kodulehelt.
Investeeri Jumala tingimusteta armastuse
ja armu sõnumisse.
Muuda oma elu
Muuda maailma
Andrew Wommacki teenistus